বিহার ভোটের আগে বিরাট প্রতিশ্রুতি তেজস্বী যাদবের, কপালে হাত বিজেপির?

ওয়েব ডেস্ক: নির্বাচন কমিশন(Election Commission) বিহারের নির্বাচনের (Bihar Assembly Election 2025) দিন ঘোষণা করে দিয়েছে। দু’দফয়া নির্বাচন হতে চলেছে বিহারে। সে রাজ্যের ক্ষমতা ধরে রাখতে ইতিমধ্যেই শাসক-বিরোধী দু’পক্ষেই একাধিক প্রতিশ্রুতি দিয়েছে। নরেন্দ্র মোদি ও বিহারের মুখ্যমন্ত্রী নীতীশ কুমার (NDA partners JDU and BJP) প্রতিশ্রুতি দিয়েছেন, ক্ষমতায় এলে ৫ বছরে ১ কোটি মানুষের কাজের সুযোগ করে দেবেন। এবার তারই পাল্টা প্রতিশ্রুতি দিলেন তেজস্বী যাদব (Tejashwi Yadav)। তেজস্বী কথা দিলেন, ক্ষমতায় এলে বিহারের প্রতিটি পরিবারের একজন সরকারি চাকরি পাবেন। এটা বোঝা যাচ্ছে, বেকারত্ব ও কর্মসংস্থান এবার বিহার ভোটের (Bihar Election Job promise) বড় ইস্যু।

বিহারের প্রাক্তন উপমুখ্যমন্ত্রী তেজস্বী যাদব বড় ঘোষণা করলেন। তিনি বললেন, আজ আমরা ঐতিহাসিক ঘোষণা করতে চলেছি। যে বিরোধী ইন্ডিয়া জোট যদি ক্ষমতায় আসে, তাহলে রাজ্যের প্রতিটি পরিবারের সদস্যদের সরকারি চাকরি দেওয়া হবে। এ দিন নির্বাচনী প্রচারে গিয়ে তেজস্বী যাদব বলেন, যে তাদের জোট ক্ষমতায় এলে সকল পরিবারকে সরকারি চাকরি দেওয়া হবে। সরকার গঠনের ২০ দিনের মধ্যেই বিধান আনা হবে এই নিয়ম কার্যকর করার জন্য। বিহারে কোনও বাড়ি এমন থাকবে না যেখানে কেউ চাকরি করে না। তিনি বলেন, ‘আমাদের লক্ষ্য পরিষ্কার, বিহারের প্রতিটি পরিবারে অন্তত এক জনের হাতে হোক স্থায়ী কাজ। উন্নয়ন তখনই সম্ভব, যখন বেকারত্ব কমবে।’

আরও পড়ুন: বিহার বিধানসভা ভোট: ৫১ জনের প্রার্থী তালিকা প্রকাশ প্রশান্ত কিশোরের

রাজনৈতিক মহলের ধারণা, তেজস্বীর এই ঘোষণা রাজ্যের ভোটের সমীকরণে বড় প্রভাব ফেলতে পারে। রাজ্যের বেকারত্বের হার ও আর্থিক অনিশ্চয়তার প্রেক্ষিতে এই প্রতিশ্রুতি আরজেডির জন্য ‘গেম-চেঞ্জার’ হতে পারে। কারণ নীতীশ কুমার গত ৫ বছরে খুব একটা কাজ করার সুযোগ পায়নি। তা নিয়ে যুব সমাজের মধ্যে অসন্তোষ রয়েছে। আরজেডি মনে করছেন, নীতীশ যেভাবে ১ কোটি কাজের সুযোগের কথা বলছেন, তা নির্বাচনী জুমলা বলেই ধরে নেবে মানুষ। তাই পাসা ওল্টাতে পাল্টা প্রতি ঘরে সরকারি চাকরি ঘোষণা তেজস্বীর।

দেখুন ভিডিও